Diari Oficial de la Generalitat Valenciana


Sumari del DOGV 6767, del 04-05-2012 (2012/3759)

Notificació de la sentència dictada en el juí canviari número 1455/2009.
------------------------------------------------------------------------

### Dades del document

Número de DOGV
:   6767

Data del DOGV
:   04-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/3759


Organisme emissor
:   Jutjat de Primera Instància número 2 de Castelló de la Plana

Tipus de document
:   Edicte

Notificació de la sentència dictada en el juí canviari número 1455/2009. [2012/3759]  
Juí canviari 001455/2009  
Demandant: Banco de València, SA.  
Procuradora: Elia Peña Chordá.  
Demandats: Estructuras Carayol, SLU i Edificaciones y Construcciones Verdoy, SLU.  
Procuradora: Begoña Ferrada Julián.  
Elena Carrió Durá, secretària d'este Jutjat de Primera Instància número 2 de Castelló de la Plana, faig saber:   
Que en el procediment s'ha dictat sentència, en data 15 de juny de 2011, que té l'encapçalament i la dispositiva que literalment diu així:  
  
«Sentència número 119/2011  
Castelló de la Plana, 15 de juny de 2011  
Antecedents de fet  
Primer. Mitjançant interlocutòria de data 23 de setembre de 2009, a instàncies de la procuradora Elia Peña Chordá, en nom i representació de l'entitat Banco de Valencia, SA, es va incoar este procediment canviari contra Estructuras Carayol, SLU i Edificaciones y Construcciones Verdoy, SLU, i es van acordar les mesures a què es referix l'article 821 de la Llei d'Enjudiciament Civil, i d'acord amb la base del pagaré acompanyat com a document número 2 a l'escrit de demanda, de data 5 de juny de 2008.  
Segon. La procuradora Begoña Ferrada Julián, en nom i representació d'Edificaciones y Construcciones Verdoy, SLU, va presentar escrit on formulava demanda d'oposició al juí canviari, i al·legava, en síntesi, que el crèdit a què es referix el pagaré presentat va ser embargat per l'Agència Tributària, i, l'entitat que va descomptar el pagaré hauria d'haver interposat terceria de domini o terceria de millor dret. S'entén que el procediment d'execució iniciat per l'Agència Tributària és preferent i anterior al procediment canviari, per la qual cosa el pagament efectuat en compliment de l'embargament tributari té ple caràcter alliberador, i s'entén que és en el procediment de constrenyiment anterior on s'haurien de ventilar totes les qüestions que es puguen plantejar amb relació al crèdit embargat. Subsidiàriament s'al·lega pluspetició, entenent-se que no es poden reclamar comissions de devolució.  
  
Dispositiva  
Estime l'oposició formulada per la procuradora Begoña Ferrada Julián, en nom i representació d'Edificaciones y Construcciones Verdoy, SLU, i és procedent l'alçament dels embargaments que s'hagueren travat, amb expressa imposició de costes a l'actor canviari.  
  
Notifiqueu esta resolució a les parts comparegudes, i feu-los saber que contra esta poden interposar recurs d'apel·lació, prèvia consignació del depòsit legalment previst, dins dels cinc dies següents a la seua notificació, davant d'este Jutjat, perquè resolga l'Audiència Provincial de Castelló.  
Així ho acorda, mana i firma Diana Moreno Martín, magistrada jutgessa del Jutjat de Primera Instància número 2 de Castelló de la Plana i partit. En done fe».  
I perquè conste i valga d'edicte per a la notificació de la sentència al demandat Estructuras Carayol, SLU, expedisc este edicte.  
  
Castelló de la Plana, 10 de gener de 2012.- La secretària: Elena Carrió Durá.